CELEX: 32014R0766
Language: da
Date: 2014-07-11 00:00:00
Title: Kommissionens gennemførelsesforordning (EU) nr. 766/2014 af 11. juli 2014 om tarifering af visse varer i den kombinerede nomenklatur

16.7.2014   
            
            
               DA
            
            
               Den Europæiske Unions Tidende
            
            
               L 209/9
            
         KOMMISSIONENS GENNEMFØRELSESFORORDNING (EU) Nr. 766/2014
   af 11. juli 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et produkt i flydende form, som foreligger i flasker til detailsalg indeholdende 200, 500 eller 1 000 ml.
                              Produktet består af:
                              
                                          —
                                       
                                       
                                          natriumklorid (0,9 %)
                                       
                                    
                                          —
                                       
                                       
                                          sterilt vand.
                                       
                                    Hver flaske er forsynet med en ergonomisk øjenkop og støvkappe og er beregnet til engangsbrug.
                              Ifølge etiketten er produktet beregnet til at skylle øjne for at fjerne fremmedlegemer og kemikalier i tilfælde af en ulykke.
                           
                        
               
                  3307 90 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 til afsnit VI, bestemmelse 3 til kapitel 33 og teksten til KN-kode 3307 og 3307 90 00.
                  Da produktet foreligger i pakninger til detailsalg egnet til brug som kosmetik eller toiletmidler, betragtes det som kosmetik eller toiletmidler. Tarifering under kapitel 25 eller 30 er derfor udelukket (se bestemmelse 2 d) til kapitel 25 og bestemmelse 1 e) til kapitel 30).
                  Produktet tariferes følgelig under pos. 3307 som andre kosmetik eller toiletmidler, ikke andetsteds tariferet.
               
            
                  
                              2.
                           
                           
                              Et produkt i flydende form, som foreligger i flasker til detailsalg indeholdende 200 eller 1 000 ml.
                              Produktet består af:
                              
                                          —
                                       
                                       
                                          dinatriumfosfat (1-5 %)
                                       
                                    
                                          —
                                       
                                       
                                          kaliumfosfat (1 %).
                                       
                                    
                                          —
                                       
                                       
                                          sterilt vand.
                                       
                                    Hver flaske er forsynet med en ergonomisk øjenkop og støvkappe og er beregnet til engangsbrug.
                              Ifølge etiketten er produktet beregnet til at skylle øjne for at neutralisere syrer og baser i tilfælde af en ulykke.
                           
                        
               
                  3307 90 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 til afsnit VI, bestemmelse 3 til kapitel 33 og teksten til KN-kode 3307 og 3307 90 00.
                  Eftersom produktet ikke er en isoleret kemisk defineret forbindelse, er tarifering under pos. 2835 som fosfater udelukket (se bestemmelse 1 til kapitel 28).
                  Da produktet foreligger i pakninger til detailsalg egnet til brug som kosmetik eller toiletmidler, betragtes det som kosmetik eller toiletmidler. Tarifering under kapitel 30 er derfor udelukket (se bestemmelse 1 e) til kapitel 30).
                  Produktet tariferes følgelig under pos. 3307 som andre kosmetik eller toiletmidler, ikke andetsteds tariferet.